open-index/open-wikipedia-markdown huggingface dataset:
காந்தர்வன் பாட்டு

**காந்தர்வன்பாட்டு** (*Gandharvanpattu*) என்பது வட கேரளத்தில் செய்யப்படும் ஒரு சடங்கு கலைப்படைப்பு ஆகும்.  இந்த சடங்கு முக்கியமாக வன்னனால் செய்யப்படுகிறது .  காந்தர்வன்பாட்டில் ருதிராக்காளி, வரவக்காளி, தேவதே, மெக்காருவால், காந்தர்வன் என ஐந்து தெய்யங்கள் உள்ளன.  பூதத்தின் ஆசீர்வாதத்திற்காக இந்த சடங்கு செய்யப்படுகிறது. கவுவில் கலாம் பாட்டு பாணியில் சடங்கு செய்யப்படுகிறது.   கடந்த காலங்களில், கர்ப்பிணி பெண்கள் வசிக்கும் வீடுகளில்  பல்வேறு வகையான பாதங்களை (பேய்) அகற்ற இந்த கலைப்படைப்பு செய்யப்பட்டுள்ளது. புல்லவவீணை மற்றும் புல்லுவக்குடம் ஆகியவையும் காந்தர்வன் பட்டுவில் பயன்படுத்தப்படுகின்றன. 

2017 ஆம் ஆண்டில் இந்த கலைப்படைப்பு மீண்டும் மேடையில் நிகழ்த்தப்பட்டது.  

இந்த கலை **கேந்திரன் பாட்டு** என்றும் அழைக்கப்படுகிறது ****

## குறிப்புகள்

பகுப்பு:கேரளக் கலைகள்
இராதா பாலகிருஷ்ணன்

**இராதா பாலகிருஷ்ணன்** (**Radha Balakrishnan)** என்பார் இந்திய இயற்பியலாளர் ஆவார். இவர் சென்னையில் உள்ள கணிதவியல் அறிவியல் கழகத்தில் பணியாற்றி வருகிறார். இவர் தொகையற்ற இயக்கவியல் மற்றும் இயற்பியல் பயன்பாடு குறித்து நிபுணத்துவம் பெற்றவர்.

## கல்வி
பாலகிருஷ்ணன் டெல்லி பல்கலைக்கழகத்தில் இயற்பியலில் 1965ல் முது அறிவியல் பட்டம் பெற்றார். தனது முனைவர் பட்ட ஆராய்ச்சியினை (பிஎச்.டி) பிராண்டிஸ் பல்கலைக்கழகத்தில் தனது ஆய்வறிக்கையை குவையம் படிகங்களின் விளைவுகளை 4ஈலியம், திட ஈலியம் அசுத்தங்கள் குறித்த ஆய்வின் மூலம் பெற்றார்.

## பணி
தனது முனைவர் பட்ட ஆய்வு முடிவிற்குப்பின் 1980ல், இந்தியாவிற்குத் திரும்பிய இராதா பாலகிருஷ்ணன் சென்னை பல்கலைக்கழகத்தில் தத்துவார்த்த இயற்பியல் துறையில் ஆராய்ச்சி இணையாளராக பணியாற்றினார். பின்னர் 1987 ஆம் ஆண்டில் சென்னை கணித அறிவியல் நிறுவனத்தில் சேர்ந்தார். இவர் 2004 ஆம் ஆண்டில் அகவை முதிர்வு காரணமாக அரசுப் பணியிலிருந்து ஓய்வு பெற்றார். இருப்பினும் இவரது ஆராய்ச்சி பணியினைப் பெருமைப்படுத்தும் விதமாக அறிவியல் மற்றும் தொழிலக ஆய்வு மன்றம் (சிஎஸ்ஐஆர்) தகைமைப்பேறு அறிவியலார் விருது வழங்கி ஆராய்ச்சியைத் தொடரச் செய்தது. இவரது தற்போதைய ஆராய்ச்சி, நேரியல் அல்லாத இயக்கவியல், சொலிட்டான்கள் மற்றும் இயற்பியலில் உள்ள பயன்பாடுகள், மரபுசார் வேறுபட்ட வடிவியலாகும்.

## குடும்ப வாழ்க்கை
இராதா பாலகிருஷ்ணன் இந்தியத் தத்துவார்த்த இயற்பியலாளர் வி. பாலகிருஷ்ணனைத் திருமணம் செய்தார். இவர்களுக்கு அரி பாலகிருஷ்ணன் என்ற மகனும் அம்சா பாலகிருஷ்ணன் என்ற மகளும் உள்ளனர். இவர்கள் இருவரும் சென்னை தொழில்நுட்ப நிலையத்தில் பேராசிரியர்களாக உள்ளனர்.

## விருதுகள் & மரியாதை
1990லிருந்து இவர் நேர்கோட்டுத்தன்மை மற்றும் வளைவுகள் மற்றும் மேற்பரப்புகளின் வேறுபட்ட வடிவியலுக்கு இடையிலான ஆழமான தொடர்புகள் குறித்து ஆராய்ச்சி செய்து வந்தார். பாலகிருஷ்ணனின் அறிவியல் பங்களிப்பிற்காக இயற்பியல் அறிவியல் பிரிவில் 1999ஆம் ஆண்டு தமிழ்நாடு விஞ்ஞானிகள் விருதைப் பெற்றார். நேரியல் அல்லாத இயக்கவியலில் அசல் மற்றும் முன்னோடி பங்களிப்புகளுக்காக ஐஎன்எஸ்ஏவின் பேராசிரியர் தர்ஷன் இரங்கநாதன் நினைவு விரிவுரை விருதினை 2005ஆம் ஆண்டு பெற்றார்.

## மேற்கோள்கள்

பகுப்பு:தமிழகப் பெண் அறிவியலாளர்கள்
பகுப்பு:வாழும் மக்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:தமிழ் இயற்பியலாளர்கள்
மகபூபாபாத்

**மகபூபாபாத்** இந்தியாவின் தெலுங்கானாவில் உள்ள மகபூபாபாத் மாவட்டத்தின் தலைநகரும் ஆகும். இந்நகரம் ஐதராபாத்திற்கு 212 கிலோமீட்டர் தொலைவில்  உள்ளது. 

## மக்கள் தொகை
2011 மக்கள் தொகை கணக்கெடுப்பு அறிக்கைகளின்படி மகபூபாபாத்தின் மக்கள் தொகை 42,851 பேர்  உள்ளனர் . ஆண்களின் எண்ணிக்கை 20,716 பேரும் (48.3%), பெண் 22,135 பேரும் (51.6%) உள்ளனர் . பெண்-ஆண் விகிதம் 1068: 1000 மாகவுள்ளது , இது தேசிய சராசரியான 943: 1000 ஐ விட அதிகமாக உள்ளது. கல்வியறிவு விகிதம் 79.17%, இது தேசிய சராசரி 74% ஐ விட அதிகம். ஆண்களின் கல்வியறிவு 86.59% ஆகும், இது தேசிய சராசரியான 82.10% ஐ விடவும், பெண் கல்வியறிவு விகிதம் 72.32% ஆகவும், தேசிய சராசரியான 65.50% ஐ விடவும் அதிகமாகும்.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
ஜக்டியால்

**ஜக்டியால்** (*Jagtial*) இந்தியாவின் தெலுங்கானாவில் உள்ள ஜக்டியால் மாவட்டத்தின் தலைநகரும் ஆகும்.ஜக்டியால் வருவாய் பிரிவில் ஜக்டியால் மண்டலத்தின் தலைமையகம் இதுவாகும். இந்நகரம் ஐதராபாத்திற்கு 190 கிலோமீட்டர் தொலைவில்  உள்ளது.

## மக்கள் தொகை
2011 இந்திய மக்கள் தொகை கணக்கெடுப்பில், ஜக்டியால் நகரத்தின் மொத்த மக்கள் தொகை 103,930 பேர் உள்ளனர்  .

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
குர்பச்சன் சிங் சலாரியா

**கேப்டன் குர்பச்சன் சிங் சலாரியா** (**Gurbachan Singh Salaria**), பிவிசி (29 நவம்பர் 1935 – 5 டிசம்பர் 1961) இந்திய இராணுவ அதிகாரி ஆவார். இவர் இந்திய தேசிய இராணுவக் கல்லூரி மற்றும் தேசியப் பாதுகாப்பு அகாதமியில் பயின்றவர். 1962-இல் காங்கோ குடியரசியல் நடைபெற்ற உள்நாட்டுப் போரை நிறுத்துவதற்கு, ஐக்கிய நாடுகளின் அமைதி காக்கும் படையில் இணைந்து பணியாற்றினார். 5 டிசம்பர் 1962 அன்று  கேப்டன் குர்பச்சன் சிங் சலாரியா தலைமையிலான படைகள், விமான நிலையம் செல்லும் சாலையை மறித்த 150 போராளிகளையும், அவர்களது கவச வாகனங்களையும் கடுமையாகத் தாக்கி வீழ்த்தியது.  இந்த தாக்குதலில் சலாரியாவின் கழுத்தில் இரண்டு துப்பாக்கி குண்டு காயம் பட்டு இறந்தார். இவரது வீர தீர செயலைப் பாராட்டி இவரது மறைவிற்குப் பின்னர் 1962-இல் பரம் வீர் சக்கரம் விருது வழங்கப்பட்டது.

## பரம் வீர் சக்கர விருது பெற்றவர்கள்
* சோம்நாத் சர்மா, 1950
* ஜாதுநாத் சிங், 1950
* பிரு சிங் செகாவாத், 1950
* கரம் சிங், 1950
* இராம ரகோபா ராணே, 1950
* அப்துல் ஹமித், 1967
* பானா சிங், 1987
* மேஜர் பரமேஸ்வரன், 1987
* யோகேந்திர சிங் யாதவ், 1999

## வெளி இணைப்புகள்
* PARAM VIR CHAKRA 
## அடிக்குறிப்புகள்

## மேற்கோள்கள்

* 
* 
* 
* 
* 
* 
* 
* 
* 

*
பகுப்பு:1935 பிறப்புகள்
பகுப்பு:1961 இறப்புகள்
பகுப்பு:பஞ்சாபி மக்கள்
பகுப்பு:இந்தியப் படைத்துறையினர்
குற்றாலம் அரண்மனை

**குத்தாலம் அரண்மனை** அல்லது **குற்றாலம் அரண்மனை** (Kuttalam Palace) என்பது இந்தியாவின் தமிழ்நாட்டில் தென்காசி மாவட்டத்தின் (பழைய திருநெல்வேலி மாவட்டம் ) குற்றாலம் கிராமத்தில் அமைந்துள்ள அரண்மனை ஆகும். இது திருவிதாங்கூர் சமஸ்தானத்தின் முக்கியமான அரண்மனைகளில் ஒன்றாகும்.  கேரள தொல்பொருள் துறையின் கட்டுப்பாட்டில் உள்ள இந்த அரண்மனையினை தொல்பொருள் துறையே பராமரித்து வருகின்றது. இது மேற்குத் தொடர்ச்சி மலை அடிவாரத்தில் குற்றாலம் நகரின் மையப்பகுதியில் அமைந்துள்ளது. இந்த அரண்மனையினை விசாகம் திருநாள் மன்னர் 1882 இல் கட்டினார். அரண்மனை மற்றும் விருந்தினர் மாளிகை சுமார் 56.6 ஏக்கர் பரப்பளவில் அமைந்துள்ளது. இதன் அருகில் அமைந்துள்ள முக்கியமான இடம் குற்றாலம் அருவியாகும்.

1956க்கு முன்னர் இந்த பகுதிகள் திருவாங்கூர் அரசின் கீழ் இருந்தன. திருவாங்கூர் அரசின் கொல்லம் மாவட்டத்தில் செங்கோட்டைத் வட்டத்தில் குற்றாலம் மற்றும் செங்கோட்டையும், ஆரியங்காவு பஞ்சாயத்தும் இருந்தன. 1956ல் ஆரியங்காவு பஞ்சாயத்து கேரளா மாநிலத்தின் கீழ் இணைக்கப்பட்டது.

## மேற்கோள்கள்

## வெளி இணைப்புகள்

* 
பகுப்பு:தமிழ்நாட்டு அரண்மனைகள்
பகுப்பு:தென்காசி மாவட்டம்
சித்திபேட்டை

**சித்திபேட்டை** இந்தியாவின் தெலுங்கானாவில் உள்ள சித்திபேட்டை மாவட்டத்தின் தலைநகர் ஆகும். சித்திபேட்டை வருவாய் பிரிவில் சித்திபேட்டை மண்டலத்தின் தலைமையகம் இதுவாகும். இந்நகரம் ஐதராபாத்திலிருந்து 103 கிலோமீட்டர் தொலைவில் உள்ளது.

## மக்கள் தொகை
2011 ஆம் ஆண்டு மக்கள் தொகை கணக்கெடுப்பின்படி, சித்திப்பேட்டையில் 66,737 பேர் உள்ளனர்.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பூவரசம் பீப்பீ

**பூவரசம் பீப்பீ ** (*Poovarasam Peepee*) 2014இல் வெளிவந்த ஒரு இந்தியத் திரைப்படம் ஆகும். இத்திரைப்படத்தை ஹலிதாஷமிம் இயக்கினார். மனோஜ்பரமஹம்சா தயாரித்தார். இத்திரைப்படத்தில் அரவ் கலாய்,பிரவின் கிஷொர் மற்றும் வசந்த் ஆகியோர் நடித்திருந்தனர். இத்திரைப்படத்திற்கு அருள் தேவ் இசையமைத்திருந்தார். இத்திரைப்படம் 2014 மே 30 அன்று வெளியிடப்பட்டது. இத்திரைப்படத்தை அமேசான் பிரோம் நிறுவனம் வெளியிட்டது.

## நடிகர்கள்
* வசந்து கபில் தேவ்
* ஹரிஷரக பிரவினக கிஷோர்
*வேணு கண்ணாவாக அரவ்வ் கல்லியன்
*அகல்யா (புஜ்ஜி) ஆக அகல்யாதேவி
*கார்த்தியாக கிரி பிரசாத்
*'லாலிபாப்' ஆக வர்ஷினி
*காளிவெங்கட்
*ஆர்.எஸ்.சண்முகமாக 
*சாய் ஹரி
*மஞ்சுநாதனாக சுந்தர்
*முனியனாக கார்த்திக்
*சமுத்திரக்கனி(சிறப்புத் தோற்றம் )

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பரம் வீர் சக்கரம் விருது பெற்றவர்கள்

இந்திய இராணுவத்தினருக்கு வழங்கப்படும் உயரிய விருதான பரம் வீர் சக்கரம், 1999-ஆம் ஆண்டு முடிய 21  இந்திய இராணுவத்தினருக்கு வழங்கப்பட்டுள்ளது. 14 பேருக்கு இந்த விருது வீரர்கள் இறந்த பிறகு வழங்கப்பட்டுள்ளது. மொத்தம் 20 விருதுகள் இந்தியத் தரைப்படை வீரர்களும், ஒர் விருது இந்திய வான்படை வீரரும் பெற்றுள்ளார். இதில் இந்தியத் தரைப் படையின் கிரனேடியர்ஸ் எனும் எறிகணை வீச்சுப் படையினர் 3 விருதுகளும், கூர்க்கா ரைபிள்ஸ் ரெஜிமெண்ட் படையினர் 3 விருதுகளும் பெற்றுள்ளனர். இந்த விருது பெற்றவர்களின் மார்பளவுச் சிற்பங்கள் புது தில்லி தேசிய போர் நினைவகத்தில் காட்சிக்கு வைக்கப்பட்டுள்ளது.
## மரபுரிமைகள்
## அந்தமான் நிக்கோபார் தீவுகளுக்கு பெயர் சூட்டல்
இதுவரை அந்தமான் நிக்கோபரில் உள்ள பல தீவுகளுக்கு பெயர் சூட்டப்படாமல் இருந்தது. சனவரி 2023-இல் இந்திய இராணுவத்தின் மிக உயரிய பரம் வீர் சக்கர விருது பெற்ற மேஜர் இராமசாமி பரமேஸ்வரன் உள்ளிட்ட 21 வீரத்தியாகிகளின் பெயர்களை அத்தீவுகளுக்கு சூட்டி இந்திய அரசு கௌரவம் செய்துள்ளது.

### பரம் வீர் சச்கர விருது பெற்றவர்கள் பட்டியல்

## மேற்கோள்கள்


பகுப்பு:பரம் வீர் சக்கர விருது பெற்றவர்கள்
பகுப்பு:இந்தியப் படைத்துறையினர்
இந்திய இராணுவம்
கதர் கலகம்

கதர் சதி (Ghadar Mutiny) என்றும் அழைக்கப்படும் **கதர் கலகம்,** இது இந்தியாவில் பிரித்தானிய இராச்சியத்தை  முடிவுக்கு வர 1915 பிப்ரவரியில் பிரித்தானிய இந்திய ராணுவத்தில் பான்-இந்திய கலகத்தைத் தொடங்குவதற்கான திட்டமாகும். முதலாம் உலகப் போரின் தொடக்கத்தில், அமெரிக்காவின் கதர் கட்சி, ஜெர்மனியில் பெர்லின் குழு, பிரித்தானிய இந்தியாவில் இந்திய விடுதலைப் போராட்ட  புரட்சி இயக்கங்கள், சான் பிரான்சிஸ்கோவில் உள்ள தூதரகம் மூலம் ஜெர்மன் வெளியுறவு அலுவலகம் ஆகியவற்றுக்கிடையே இந்த சதி உருவானது. இந்த சம்பவம் அதன் பெயரை வட அமெரிக்க கதர் கட்சியிலிருந்து பெற்றது. கனடாவிலும் அமெரிக்காவிலும் உள்ள பஞ்சாபி சமூகத்தின் உறுப்பினர்கள் இந்த திட்டத்தில் மிக முக்கியமாக பங்கேற்றனர். முதலாம் உலகப் போரின்போது பிரித்தானிய இராச்சியத்தின் மீது பான்-இந்திய கிளர்ச்சியைத் தொடங்க 1914க்கும் 1917 க்குமிடையில் வடிவமைக்கப்பட்ட மிகப் பெரிய இந்து-ஜெர்மன் கலகத்தின் பல திட்டங்களில் இது மிக முக்கியமானது.   முக்கிய மாநிலமான பஞ்சாபில் கலகம் தொடங்க திட்டமிடப்பட்டது. அதைத் தொடர்ந்து வங்காளத்திலும் இந்தியாவின் பிற பகுதிகளிலும் கலகம் ஏற்பட்டது. சிங்கப்பூர் வரை இந்திய அலகுகள் கிளர்ச்சியில் பங்கேற்க திட்டமிடப்பட்டன. ஒருங்கிணைந்த உளவுத்துறை மூலமும், காவல்துறை மூலமும் திட்டங்கள் முறியடிக்கப்பட்டன. பிரிட்டிசு உளவுத்துறை கனடாவிலும் இந்தியாவிலும் கதரியக்கத்தில் ஊடுருவியது. பஞ்சாபில் திட்டமிட்ட எழுச்சியைத் தொடங்குவதற்கு முன்னர் ஒரு உளவாளியால் கடைசி நிமிடத்தில் தடுக்கப்பட்டது. முக்கிய நபர்கள் கைது செய்யப்பட்டனர்.  

கலகத்தின் அச்சுறுத்தல் பற்றிய புலனாய்வு இந்தியாவில் அறிமுகப்படுத்தப்பட்ட பல முக்கியமான போர்க்கால நடவடிக்கைகளுக்கு வழிவகுத்தது. இதில் இங்ரெஸ் இந்தியச் சட்டம், 1914, வெளிநாட்டினர் சட்டம் 1914, இந்திய பாதுகாப்பு சட்டம் 1915 ஆகியவை அடங்கும் . இந்த சதியைத் தொடர்ந்து முதல் லாகூர் சதி விசாரணை, பெனாரஸ் சதி விசாரணை ஆகியவை பல இந்திய புரட்சியாளர்களுக்கு மரண தண்டனை வழங்கியது. மேலும் பலர் நாடுகடத்தப்பட்டனர். யுத்தம் முடிவடைந்த பின்னர், இரண்டாவது கதரியக்க எழுச்சி குறித்த அச்சம் ரௌலட் சட்டங்களின் பரிந்துரைகளுக்கு வழிவகுத்தது. பின்னர் ஜாலியன்வாலா பாக் படுகொலையில் முடிந்தது.

## மேலும் காண்க

* கதர் கட்சி

## மேற்கோள்கள்

## மேலும் படிக்க
* .
* .
*.
* .
*.
*.
* .
*.
* .
*.
*.
* .
*.
*.
*.
*.
*.
*.
* .
பகுப்பு:இந்திய விடுதலைப் போராட்டம்
பகுப்பு:முதலாம் உலகப் போர்
சப்த கைலாய தலங்கள்

**சப்த கைலாய தலங்கள்** எனப்படுவது உமாதேவியார் இறைவன் சிவனுடன் கலந்து அவருடைய இடப்பாகம் பெறுவதற்காக அருணாச்சலேசுவரம் நோக்கிச் செல்லும் பயணத்தில் ஏழு இடங்களில் இலிங்கங்களை வைத்துப் பிரதிட்டை செய்து வழிபட்ட இடங்களைக் குறிக்கும்.

இந்த எழு தலங்களும் சேயாற்றின் தென் கரையில் அமைந்துள்ளன. அவை:

# மண்டகொளத்தூர்
# கரைப்பூண்டி
# தென்பள்ளிப்பட்டு
# பழங்கோயில்
# நார்த்தாம்பூண்டி
# தாமரைப்பாக்கம்
# வாசுதேவம்பட்டு

## மேற்கோள்கள்

பகுப்பு:சிவன் கோயில்கள்
கிராமணி

**கிராமணி** (*Gramani*) எனப்படுவோர்  தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் நாடார் இனத்தின் ஒரு பிரிவினராகக் கருதப்படுகின்றனர். தமிழ்நாடு அரசு இடவொதுக்கீட்டுப் பட்டியலில், இவர்கள் பிற்படுத்தப்பட்ட பிரிவில் உள்ளனர்.

## சொற்பிறப்பு
கிராமணி என்றால் கிராமத்தின் அல்லது இனக்குழுவின் தலைவன் என்று பொருள். 

## தொழில்
இவர்களின் ஆதித் தொழிலே பனை மரம் ஏறுவதும், கள் இறக்குவதும் ஆகும். தற்போது சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்

## வாழும் பகுதிகள்
இவர்கள் தமிழகத்தில், குறிப்பாக வடதமிழகத்தில் சென்னை, செங்கல்பட்டு, காஞ்சிபுரம், விழுப்புரம், வேலூர், ராணிப்பேட்டை, திருவள்ளூர், திருவண்ணாமலை, கடலூர் மற்றும் புதுச்சேரி ஆகிய பகுதிகளில், அதிக அளவில் வசிக்கின்றனர்.

## குறிப்பிடத்தக்க நபர்கள்
* ம. பொ. சிவஞானம்    -இந்திய விடுதலைப் போராட்ட வீரர்
* நாராயணசாமி - புதுச்சேரியின்  முதலமைச்சர் 

## மேற்கோள்கள்

பகுப்பு:தமிழரில் சாதிகள்
இந்துஸ்தான் கதர்

**இந்துஸ்தான் கதர்** (Hindustan Ghadar) என்பது ஓர் வாராந்திர வெளியீடாகும். இது கதர் கட்சியின் அங்கமாக இருந்தது. இது சான் பிரான்சிஸ்கோவில் உள்ள யுகந்தர் ஆசிரமத்தின் அனுசரணையில் வெளியிடப்பட்டது. அதன் நோக்கம் இந்திய சுதந்திர இயக்கத்தின் போர்க்குணமிக்க தேசியவாத பிரிவை, குறிப்பாக பிரித்தானிய இந்திய இராணுவத்தின் இந்திய சிப்பாய்களை மேலும் மேம்படுத்துவதாகும். 

1912-1913 ஆம் ஆண்டில், பசிபிக் கடலோர இந்துஸ்தான் சங்கம் ஹர் தயால் தலைமையில் இந்திய குடியேறியவர்களால் உருவாக்கப்பட்டது, சோஹன் சிங் பக்னா அதன் தலைவராக இருந்தார். பின்னர் அது கதர் கட்சி என்று அழைக்கப்பட்டது. இந்தியப் புலம்பெயர்ந்தோரின் உதவியுடன், குறிப்பாக பெர்க்லீயின் கலிபோர்னியா பல்கலைக்கழகத்தில் இந்திய மாணவர்களின் உதவியுடன், நன்கொடைகளுடன், கட்சி யுகந்தர் ஆசிரமத்தை நிறுவியது. அங்கு நன்கொடைகளுடன் ஒரு அச்சகமும் அமைக்கப்பட்டது. இந்துஸ்தான் கதரின் முதல் உருது பதிப்பு 1913 நவம்பர் 1 அன்று தோன்றியது. அதைத் தொடர்ந்து பஞ்சாபி பதிப்பு 9 திசம்பர் 1913இல் தோன்றியது.  பத்திரிகைகளில் அச்சிடப்படுவதற்கு முன்னர் செய்திகள் முதலில் கையால் எழுதப்பட்டன. கட்சியையும் அதன் ஆதரவாளர்களையும் பிரிட்டிசு உளவுத்துறையிலிருந்து பாதுகாக்க கவனமாக நடவடிக்கைகள் மேற்கொள்ளப்பட்டன. இதில் ஆயிரத்துக்கும் மேற்பட்ட சந்தாதாரர்களின் பெயர்களை மனப்பாடம் செய்யும் நடவடிக்கையும் இருந்தது. இதனால் எந்தவிதமான குற்றச்சாட்டுகளும் பிரிட்டிசு அரசாங்கத்தின் கைகளில் வராது.

காகிதத்தில் உள்ள கட்டுரைகள் ஆரம்பத்தில் ஹர் தயால் எழுதினார். அச்சிடும் செயல்பாட்டை அப்போது கலிபோர்னியா பல்கலைக்கழகத்தின் மாணவர் கர்த்தார் சிங் சரபா நடத்தினார். திரும்பி வந்த கதரியக்கவாதியர்கள், புலம்பெயர்ந்தோர் ஆகியோருடன் இந்த காகிதத்தின் நகல்கள் இந்தியாவுக்கு அனுப்பப் பட்டன. அவை விரைவாக தேசத்துரோகமாகக் கருதப்பட்டு பிரிட்டிசு இந்திய அரசாங்கத்தால் தடை செய்யப்பட்டன. யுகந்தர் ஆசிரமத்தின் பிற்கால வெளியீடுகளில் தேசியவாத பாடல்களும், துண்டுப்பிரசுரங்களின் தொகுப்புகளும் இருந்தன, இதில் கதர் தி குஞ்ச், தல்வார் மற்றும் பிற வெளியீடுகள் பிரிட்டிசு இந்தியாவிலிருந்து தடை செய்யப்பட்டன.

## மேற்கோள்கள்

## வெளி இணைப்புகள்
*Echoes of Freedom: South Asian pioneers in California 1899-1965. University of California, Berkeley. Bancroft Library. 
* .
* .
*.

பகுப்பு:செய்தி நிறுவனங்கள்
பகுப்பு:பத்திரிகைத்துறை
டோர் ஆறு

**டோர் ஆறு** (River Dour) என்பது இங்கிலாந்தின் கென்ட் மாவட்டத்திலுள்ள டோவர் நகரில் உள்ள ஒரு சுண்ணாம்பு நீரோடையாகும். இது டெம்ப்பிள் ஈவெல், ரிவர் ஆகிய கிராமங்களிலிருந்து, கியர்சினி கிராமம் வழியாக பாய்கிறது. இது சுமார் 4 மைல்கள் (6.4 கி.மீ) நீளம் கொண்டது.

இது நவீன டோவரின் தளத்தில் முதலில் ஒரு பரந்த கயவாயைக் கொண்டிருந்தது. ஆனால் இன்று அது டோவர் துறைமுகத்தில் ஒரு சிறு பாலம் வழியாக பாய்கிறது. இப்பகுதியில் வெண்கலக் காலக் குடியேறியவர்களுக்கும் வணிகர்களுக்கும் இந்த தோட்டம் ஒரு இயற்கை துறைமுகமாக இருந்தது. வெண்கலக் கால கடலோர படகின் எச்சங்கள் (3,500 ஆண்டுகளுக்கு முன்பு இருந்து) 1992 இல் கண்டுபிடிக்கப்பட்டன. அதை டோவர் அருங்காட்சியகத்தில் காணலாம்.

டோர் தோட்டம் பின்னர் உரோமானிய நகரத்திற்கான துறைமுகமாகவும், ரோமானிய கடற்படைக்கான இயற்கை துறைமுகமாகவும் பயன்படுத்தப்பட்டது. ஆனால் இது இடைக்காலத்தில் மெருகூட்டப்பட்டது. 

கி.பி 762 முதல் இந்த ஆறு அதன் பாதையில் பல்வேறு நீர் ஆலைகளுக்கு மின்சாரம் வழங்க பயன்படுத்தப்படுகிறது. இதில் எட்டு சோள ஆலைகளும், ஐந்து காகித ஆலைகளும் இவற்றில் அடங்கும். பக்லேண்ட் பாலத்திற்கு அருகிலுள்ள பக்லேண்ட் ஆலை ஆரம்பகால சோள ஆலைகளில் ஒன்றாகும். ஆனால் அது பின்னர் வீடு கட்டும் நிலங்களாக மாற்றப்பட்டுள்ளது. கிராப்பிள் ஆலை இப்போது முழுமையாக மீட்டெடுக்கப்பட்ட சோள ஆலையாகவும், அருங்காட்சியகமாகவும் இருக்கிறது. மேலும் கியர்சினியில் உள்ள பழைய ஆலை இப்போது ஒரு தனியார் வீடாகவும்,, மற்றவை பல்வேறு பயன்பாடுகளுக்காக மாற்றப்பட்டுள்ளன.

ஆற்றின் பிற தொழில்கள், இரும்பு பவுண்டரிகள், மர ஆலைகள் (இடிக்கப்பட்டன), ஒரு தோல் பதனிடுதல் (மாற்றப்பட்டது) ஆகியவை அடங்கும். 

கியர்சினி, கென்ட் மற்றும் கியர்சினி அபே ஆகியவையும் ஆற்றின் அருகே உள்ளது.
வலது|thumb|அல்காம் பள்ளத்தாக்கில் டோர் ஆறு
வலது|thumb|டோவரில் டோர் ஆறு

## மேற்கோள்கள்

## வெளி இணைப்புகள்
*
*http://www.ccmt.org.uk/ Crabble Mill page
*http://www.bucklandmill.co.uk/ Buckland Mill page

பகுப்பு:ஐக்கிய இராச்சியத்தின் புவியியல்
இரத்தன்சந்த் இராச்சந்த்

**இரத்தன்சந்த் இராச்சந்த் தோசி** (Ratanchand Hirachand) (1902-1981) இவர் வால்சந்த் குழுமத்தின் வாரிசும், ஒரு பிரபல தொழிலதிபரும், அறக்காரியங்களில் ஈடுபட்டவரும், சுதந்திர போராட்ட வீரரும், சமண சமூகத் தலைவருமாவார்.

இவர் இராச்சந்த் தோசியின் இரண்டாவது திருமணத்தின் மூலம் பிறந்த இரண்டாவது மகனும், வால்சந்த் இராச்சந்தின் சகோதரருமாவார். இவர் மகாராட்டிராவின் சோலாப்பூரில் குசராத்தி வம்சாவளியைச் சேர்ந்த ஒரு சமணக் குடும்பத்தில் பிறந்தார். குலாப்சந்த் இராச்சந்த் ,லால்சந்த் இராச்சந்த் ஆகிய இருவரும் இவரது சகோதரர்கள் ஆவர்.

இவர் வளர்ந்தபோது, தனது சகோதரர் வால்ச்சந்துடன் சேர்ந்து, *சிந்தியா ஸ்டீம் நேவிகேஷன் கம்பெனி லிமிடெட்*, *வால்ச்சந்த்நகர் இண்டஸ்ட்ரீஸ்*, *[[இந்துஸ்தான் ஏரோனாடிக்ஸ் லிமிட்டெட்]]*, *ராவல்கான்* சர்க்கரை ஆலை, *இந்துஸ்தாண் கன்ஸ்ட்ரக்சன்*, *பிரீமியர் ஆட்டோமொபைல்ஸ்* போன்ற பல்வேறு குழும நிறுவனங்களில் பணிபுரிந்தார். 1931 ஆம் ஆண்டில், வால்சந்த் *இந்தியன் ஹியூம் பைப்பை* கைப்பற்றும்போது, இவரை அதன் இயக்குநராக நியமித்தார். மேலும், இவர் பல ஆண்டுகளாக *கூப்பர் இன்ஜினியரிங்* வால்சந்த் குழுவின் தலைவராக இருந்தார்.

இவர் 1940 தசாப்தத்தில் பல்வேறு குழுக்களிலும், திட்டமிடல் ஆணையத்திலும் பணியாற்றினார்.

மேலும், இவர் சமண மதம் குறித்த பல புத்தகங்களை வெளியிட்டார். அதில் 1957 இல் வெளியிடப்பட்ட *தி ரிலிஜன் ஆப் அஹிம்சா* என்ற புத்தகம் குறிப்பிடப்பட்டுள்ளது. இவர் மராத்தியிலும், இந்தி மொழியிலும், தனது தந்தை சேத் இராச்சந்த் நெம்சந்த், தினநாத் பாபுஜி, மகுட்கர் போன்றவர்களின் சுயசரிதைகளையும் வெளியிட்டார்.

வால்சந்த் குழுமத்தால் நடத்தப்படும் பல்வேறு பள்ளிகள், கல்லூரிகள் மற்றும் மருத்துவமனைகளின் அறங்காவலராகவும் இருந்தார்.

இவரின் மகன் ராஜாஸ் தோசி, பல வால்சந்த் குழு நிறுவனங்களில் இயக்குநராக உள்ளார்.

## மேற்கோள்கள்

பகுப்பு:மராத்தி எழுத்தாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்தி எழுத்தாளர்கள்
பகுப்பு:1981 இறப்புகள்
பகுப்பு:1902 பிறப்புகள்
ரசவாதி

**ரசவாதி** என்பது சந்தோஷ்குமார் எழுதி, தயாரித்து, இயக்கி, 2024 ஆம் ஆண்டில் வெளிவந்த இந்தியத் தமிழ்த் திரைப்படமாகும். இதில் அர்ஜுன் தாஸ், தன்யா ரவிச்சந்திரன், ரெஷ்மா வெங்கடேஷ், சுஜித் ஷங்கர் ஆகியோர் முக்கிய கதாபாத்திரங்களில் நடித்துள்ளனர். பாடல்கள், பின்னணி இசை முதலியவற்றிற்க்கு எஸ். தமன் இசையமைத்துள்ளார், ஒளிப்பதிவினை சரவணனும், படத்தொகுப்பினை இளவரசு, சிவா ஜி.ஆர்.என்., வி. ஜே. சாபு ஜோசப் ஆகியோர் கையாண்டனர். இத்திரைப்படமானது, கொடைக்கானல், மதுரை, கடலூர், பழனி ஆகிய இடங்களில்  படமாக்கப்பட்டுள்ளது. இத்திரைப்படம் தமிழகத்தில் 2024 ஆம் ஆண்டு மே மாதம் பத்தாம் தேதி வெளியிடப் பட்டது.

## கதைக்கரு
சமூகப் பொறுப்புள்ள சித்த மருத்துவர். தான் கற்ற வர்மக்கலையால் பலருக்கு நல்லது செய்கிறார். தனது காதலின் பிரிவால், அருகிலுள்ள கோடைக்கானல் சென்று, அமைதியாக வாழும் நிலையில், அவ்வூருக்கு அரசு காவல் துறை ஆய்வாளருக்கு யார் அமைதியாக வாழ்ந்தாலும் பிடிக்காது, அவர்களின் மனநிம்மதியைக் கெடுப்பார். ஏனெனில், அவர் சிறுவயதாக இருக்கும் போது, அவரது அப்பா, அவரது அம்மாவைத் துன்புறுத்துகிறார். ஒரு கட்டத்தில் ஆய்வாளரின் அம்மா தனக்குத்தானே தீ வைத்துக் கொண்டு தற்கொலை செய்து கொள்கிறார். இதனைக் கண்ட அச்சிறுவன் படித்து ஆய்வாளர் ஆனாலும், மனநிலை பாதிக்கப்பட்ட நிலையிலேயே பணியாற்றுகிறார். இச்சூழ்நிலையில் சித்தமருத்துவரும், தங்கும் விடுதி ஒன்றின் பெண் மேலாளரும் காதலிக்கின்றனர். இதனை அறிந்த ஆய்வாளர், அவர்களைப் பிரிக்க எண்ணுகிறார். படத்தின் இறுதியில்தான் தெரிகிறது, ஆய்வாளரின் மனைவி சித்தமருத்துவரின் முந்தைய காதலி என்பது..!  அக்காதலி/காவல் ஆய்வாளரின் மனைவி எதனால் இறக்கிறார்? ஆய்வாளர் மருத்துவரின் காதலைப் பிரிப்பாரா? ஏனெனில், கதையின் முடிவில் கொரோனா நோய் பரவலைத் தடுக்க ஊரடங்கு தொடங்குகிறது.

## மேற்கோள்கள்

 

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மாலை முரசு

**மாலை முரசு ** ( *Malai Murasu*) தினத்தந்தி குழுமத்தால் வெளியிடப்படும் ஒரு தமிழ் நாளிதழ். மாலை நேரங்களில் வெளியாகும் இந்த செய்தித்தாள், 1959 இல் சிவந்தி ஆதித்தனாரால் நெல்லையில் தொடங்கப்பட்டது. சென்னைக்கு வெளியே தொடங்கப்பட்ட முதல் மாலைப் பத்திரிகை இதுவே ஆகும். மாலை முரசு உரிமையாளர் பா.ராமச்சந்திர ஆதித்தனார் ஆவார்.  மாலை முரசுயின் தற்போதைய  நிருவாக இயக்குநர்
இரா.கண்ணன் ஆதித்தன் ஆவார் .

இச்செய்தித் தாளின் இணைய தளத்தில் செய்திகள் மட்டும் அல்லாமல் திரைப்படத்துறைக்காக தனியாக ஒரு பகுதி அமைக்கப்பட்டுள்ளது. அதில் திரைப்படம் தொடர்பான செய்திகள், விமர்சனங்கள் மற்றும் வீடியோ பதிவுகளும் பதிவேற்றம் செய்யப்படுகின்றன.

## வெளி இணைப்புகள்
*இணையதளம் 
## மேற்கோள்கள்

பகுப்பு:இந்திய நாளிதழ்கள்
பகுப்பு:தமிழ் நாளிதழ்கள்
கரிவேலா

**கரிவேலா** (*Karivela*) என்பது கேரளத்தின் ஒரு விழா ஆகும். இதில் பல தன்னார்வலர்கள் கருப்பு வண்ணத்தில் கரியால் வரைந்து தொருக்களில் நடந்து செல்கின்றனர. இந்த விழா நெம்மார வேலா, குதிரை வேலா போன்ற பிற விழாக்களின் ஒரு பகுதியாக நடத்தப்படுகிறது.  இந்த கரிவேலா பூசிய ஆடவர் பொதுவாக திருவிழாவைக் காண வரும் மக்களைக் கட்டுப்படுத்துகிறார்கள். *கரி வேலா* பொதுவாக தென்னிந்தியாவின், கேரளத்தின், பாலக்காடு மாவட்டத்தில் காணப்படுகிறது.

## மேலும் காண்க

## மேற்கோள்கள்

* நென்மாரா வல்லங்கி வேலா

பகுப்பு:பாலக்காடு மாவட்ட விழாக்கள்
இலஞ்சிதார மேளம்

[வலது|thumb|பரமேக்காவ் பாகவதி கோயிலின் 'செண்டை' குழுவின் தலைவர் பெருவனம் குட்டன் மரார்  [திரிச்சூர் பூரம்|திருச்சூர் பூரத்தில் இசை நிகழ்துகிறார்.]]
வலது|thumb|பூரம் நாளில், மேளம் இசைக்கபடும் இலஞ்சித்தார
**இலஞ்சித்தார மேளம்** (மலையாளம் : ഇലഞ്ഞിത്തറമേളം) என்பது கேரளத்தின், திருச்சூர் பூரத்தின் போது திருச்சூர் நகரில் உள்ள வடக்குநாதன் கோயிலின் முற்றத்தில் உள்ள இலஞ்சி (வகுளம்) மரத்திற்கு அருகில் இசைக்கும் மேளக் கலைஞர்களின்  கச்சேரியாகும். இது  கேரள பாரம்பரிய இசையின் சிறந்த தளங்களில் ஒன்றாக கருதப்படுகிறது மேலும் வேறு எந்த பூரம் விழாக்களைவிட மேளக் கலைஞர்கள் மிகுதியாக்க் கூடும் இடம் இதுவாகும். தொழில்நுட்ப துல்லியம் மற்றும் கருவி ஒழுக்கம் கொண்ட மேளத்திற்கு *[[பாண்டி மேளம்]]* ஒரு  சிறந்த எடுத்துக்காட்டு ஆகும்.   

## மேளம்
பரமெக்காவு பாகவதி கோயிலின் *[[பாண்டி மேளம்]]* *இளஞ்சித்தார மேளம் என்று அழைக்கப்படுகிறது* . *மேள நிகழ்வானது* மதியம் 2.30 மணியளவில் வடக்குநாதன் கோயிலில் உள்ள *இலஞ்சித்தாரவில்* தொடங்கி தொடர்ச்சியாக நான்கு மணிநேரம்வரை செல்கிறது. *[[பாண்டி மேளம்|பாண்டி மேளத்தின்]]*  அடிப்படையானது *திரிபுடா தாளம்* ஆகும். *மேளத்தில்* பங்கேற்கும்  கருவிகளின் எண்ணிக்கை 222 ஆகும். என்றாலும் 250 க்கும் மேற்பட்ட இசைக்கலைஞர்கள் இதன் முக்கியத்துவம் மற்றும் பல்வேறு காரணங்களால் கூடியிருப்பார்கள். மேள நிகழ்வில் 100 *[[செண்டை|செண்டைகள்]]* (இடந்தாளம் மற்றும் வலந்தாளம் பிரிவுகளில்), 75 *[[இலத்தாளம்|இலத்தாளங்கள்]]* 21 *[[கொம்பு (இசைக்கருவி)|கொம்புகள்]]* மற்றும் 21 கருங்குழல்கள் என ஒவ்வொரு பிரிவிலும் உள்ள கருவிகளின் எண்ணிக்கை ஆகும். பஞ்சாரி, சம்பா, செம்படா, அடந்தா, அஞ்சண்டதா, துருவம், பாண்டி என 7 வகைக மேளங்கள் உள்ளன. இலஞ்சித்தரா மேளத்தில் நிகழ்த்தபடும் தாளமானது ஆடந்த தாளம் (14 அக்ஷரங்கள்) ஆகும்.     

## இலஞ்சித்தார மேளத்தின் தலைவர்கள் (பிரமணிகள்)
பெருவனம் குட்டன் மரார் தற்போதைய *இலஞ்சித்தார மேளத்தின்* தலைவராக உள்ளார். இவர் 1977 இல் பரமேக்காவு பாகவதி கோயில் இசை அணியில் சேர்ந்தார், பின்னர் 1999 இல் அதன் தலைவரானார். 18 ஆண்டுகளாக தலைவராக இருந்த இவர் 35 ஆண்டுகளாக *இலஞ்சித்தார மேளத்துடன்* தொடர்பு கொண்டிருப்பவராக உள்ளார். மற்றொரு மூத்த தாளவாதியான குழூர் நாராயண மராரும் பரமேக்காவு இசை அணியில் 41 ஆண்டுகள் இருந்தார். அவர் 12 ஆண்டுகள் அதன் தலைவராக இருந்தார்.  

### தலைவர்கள்

* பாண்டாரதில் ஈச்சர மரார் - 1940 கள்
* பெருவனம் நாராயண மரார்
* பெருவனம் அப்பு மரார் - 1960 கள்
* திரிபெக்குளம் அச்சுத மரார்
* பல்லாவூர் அப்பு மரார்
* பெருவனம் குட்டன் மரார் (1999-)

## குறிப்புகள்


பகுப்பு:மே நிகழ்வுகள்
பகுப்பு:மார்ச் நிகழ்வுகள்
பகுப்பு:திருச்சூர் மாவட்ட விழாக்கள்
பகுப்பு:கேரள இந்து திருவிழாக்கள்
கோட்டக்கல் பூரம்

**கோட்டக்கல் பூரம்** (*Kottakkal pooram*) என்பது இந்தியாவின், கேரளத்தில், உள்ள மலப்புறம் மாவட்டம், கோட்டக்கல்லின்  விஸ்வம்பரர் கோயிலில் நடக்கும் கோயில் திருவிழா ஆகும்.

## தன்வந்தரி
மருத்துவம் மற்றும் நலவாழ்வுக்கான  கடவுளான தன்வந்தாரிக்கான திருவிழாவாக இது கொண்டாடப்படுகிறது. 

## நிகழ்ச்சிகள்
திருவிழாவில் நடைபெறும் பிரமாண்ட கொண்டாட்டங்களில் பிரபல கலைஞர்களின் கலாச்சார நிகழ்ச்சிகள் நடக்கும். விழா நடக்கும் ஏழு நாட்களில், நாட்டின் பிரபல பாரம்பரிய கலைஞர்கள் இங்கு தங்கள் கலைகளை நிகழ்த்துவார்கள்  . கலாச்சார நிகழ்ச்சிகளில் குறிப்பாக கதகளி, மோகினியாட்டம் ஆகியவை அடங்கும் 

## குறிப்புகள்

பகுப்பு:கேரள விழாக்கள்
பகுப்பு:மலப்புறம் மாவட்டம்
பகுப்பு:கேரள இந்து திருவிழாக்கள்
கேரள சாகச விழா

**கேரள சாகச களியாட்டம்** (*Kerala Adventure Carnival*) என்பது தென்னிந்திய மாநிலமான, கேரளத்தில் ஆண்டுதோறும் நடைபெறும் சாகச விழா ஆகும். கேரள சாகச களியாட்டமானது கேரள சுற்றுலா  மற்றும் இளைஞர் நல வாரியத்தால் ஏற்பாடு செய்யப்பட்டு நடத்தப்படுகிறது. இந்த சாகச விழாவானது கேரளத்தின் வாகமண் என்ற மலை வாழிடத்தில் நடைபெறுகிறது  . இந்த நிகழ்வு 10 நாட்கள் நீடிக்கும். இதில் பாராகிளைடிங், பாராமோட்டரிங், கரடுமுரடான சாலையில்  ஜீப் சவாரி, மிதிவண்டி பந்தயம்  ஆகியவை அடங்கும்.   கேரள சுற்றுலா துறையிடம் இருந்து மிகவும் புதுமையான சுற்றுலா நிகழ்வுக்கான விருதை இது 2009 ஆம் ஆண்டு பெற்றது.

## குறிப்புகள்

பகுப்பு:கேரள விழாக்கள்
பகுப்பு:கோட்டயம் மாவட்டம்
மச்சாட் மாமாங்கம்

**மச்சாட் மாமாங்கம்** ( மலையாளம் : മച്ചാട് മാമാഗ്ഗം) மேலும் **மச்சாட் குதிரை வேலா** அல்லது **திருவணிக்காவு குதிரை வேலா** என அழைக்கப்படுவது கேரளத்தின், திருச்சூர் மாவட்டம், வடக்காஞ்சேரிக்கு அருகில் உள்ள திருவணிக்காவு கோயில் நடக்கும் திருவிழா ஆகும். இந்தத் திருவிழாவானது ஐந்து தேசங்களால் (கிராமங்கள்) போட்டி முறையில் ஏற்பாடு செய்யப்படுகிறது. கருமாத்ரா, விருப்பக்கா, மங்கலம், பர்லிக்காடு, மணலிதாரா ஆகியவை இந்த விழாவில் கலந்து கொள்ளும் முக்கிய 5 கிராமங்கள். தெக்கும்காரா, புன்னம்பரம்பு, பனங்காட்டுக்கரா ஆகியவை மூன்று ஆண்டுகளுக்கு ஒரு முறை பூரம் நடத்துவதில் முன்முயற்சி எடுக்கும் தேசங்கள் ஆகும். மலையாள நாட்காட்டியின்படி கும்பத்தின் முதல் வெள்ளிக்கிழமை  பரபுரப்புடன் விழா தொடங்குகிறது. அடுத்து வரவிருக்கும் செவ்வாயன்று உண்மையான திருவிழாவான வேலா அன்று வெவ்வேறு தேசங்களால் செய்யப்பட்ட மரக் குதிரைகளுடன் விழா கொண்டாடப்படுகிறது.

நாட்டார் நம்பிக்கையின் படி, அந்த பகுதியை ஆண்ட மன்னர் யானை திருவிழாவான உத்திராளிக்காவு பூரத்துக்கு  போட்டியாக உண்மையான குதிரைகளைக் கொண்டு திருவிழாவை நடத்த விரும்பினார். ஆனால் கேரளத்தில் குதிரைகள் இல்லாததாலும், குதிரைகளை வளர்க்க இயலாமல் இருந்ததால் அவர் அந்த விருப்பத்தை கைவிட்டு செயற்கை குதிரைகளுடன் கொண்டாடத் தொடங்கினார்.    

## மேற்கோள்கள்

பகுப்பு:பெப்ரவரி சிறப்பு நாட்கள்
பகுப்பு:திருச்சூர் மாவட்ட விழாக்கள்
பகுப்பு:Coordinates not on Wikidata
பகுப்பு:கேரள விழாக்கள்
பகுப்பு:கேரள இந்து திருவிழாக்கள்
அலி யவர் ஜங்

**நவாப் அலி யவர் ஜங் பகதூர்** (1906 ஆம் ஆண்டு பிப்ரவரி &nbsp;- 1976 ஆம் ஆண்டு டிசம்பர் 11) ஓர் திறமைமிக்க இந்திய இராஜதந்திரி ஆவார். இவர் அர்ஜென்டினா, எகிப்து, யூகோஸ்லாவியா, கிரீஸ், பிரான்ஸ் மற்றும் அமெரிக்கா ஆகிய நாடுகளுக்கான இந்திய தூதராக பணியாற்றியுள்ளார்.

1971 ஆம் ஆண்டு முதல் 1976 ஆம் ஆண்டு வரை மகாராஷ்டிரா மாநிலத்தின் ஆளுநராகப் பணியாற்றினார். இவருக்கு இந்தியாவின் உயரிய விருதுகளான பத்ம பூசன் 11959ஆம் ஆண்டும்  மற்றும் பத்ம விபூசண் 1977 ஆம் ஆண்டும் இந்திய அரசு வழங்கியது.

## ஆரம்ப கால வாழ்க்கை
இவர் ஹைதராபாத்தில் ஒரு புகழ்பெற்ற ஹைதராபாத் குடும்பத்தில் பிறந்தார். இவரது குடும்பத்தில் இந்திய நிர்வாகிகள் மற்றும் கல்வியாளர்கள் உள்ளனர்.  மேலும் இவர்  ஆக்ஸ்போர்டில் உள்ள குயின்ஸ் கல்லூரியில்  வரலாற்றில் பட்டம் பெற்றார்.

## பணி

### துணை வேந்தர்
நவாப் அலி யவர் ஜங் 1945 ஆம் ஆண்டு முதல் 1946 ஆம் ஆண்டு வரை மற்றும் 1948 ஆம் ஆண்டு முதல் 1952 ஆம் ஆண்டு வரை உஸ்மானியா பல்கலைக்கழகத்தின் துணைவேந்தராக பணியாற்றினார். 1965 ஆம் ஆண்டு முதல் 1968 ஆம் ஆண்டு வரை அலிகார் முஸ்லிம் பல்கலைக்கழகத்தின் துணைவேந்தராக இருந்தார். இவர் அலிகார் முஸ்லிம் பல்கலைக்கழகத்தில் மத அடிப்படையில் இட ஒதுக்கீடு அளிப்பதை எதிர்த்தார்.

1946-47ல் நிஜாமின் மாகாண அரசில்  அரசியலமைப்பு விவகாரங்கள், வீட்டு மற்றும் கல்வி, பொது சுகாதாரம் மற்றும் உள்ளாட்சி அமைச்சராக இருந்தார். இவர் இந்த பதவியை 1947 ஆம் ஆண்டில் இராஜினாமா செய்தார்.

### இந்திய தூதர்
இவர் இந்திய தூதராக பணியாற்றிய நாடுகள்:

* அர்ஜென்டினா (1952–54),
*  எகிப்து (1954–58), 
* யூகோஸ்லாவியா மற்றும் கிரீஸ் (1958–61),
* பிரான்ஸ் (1961-65),
* அமெரிக்கா (1968-70)

ஜுவான் பெரன், ஜமால் அப்துல் நாசிர், ஜோசிப் ப்ரோஸ் டிட்டோ, சார்லஸ் டி கோல் மற்றும் லிண்டன் பி. ஜான்சன் ஆகியோருடனான இவரது தனிப்பட்ட தொடர்பு இந்தியாவின் சுயாதீன வெளியுறவுக் கொள்கையைப் புரிந்துகொள்வதற்கு கணிசமாக உதவியது..

இவர் 1971 ஆம் ஆண்டு மகாராஷ்டிராவின் ஆளுநராக நியமிக்கப்பட்டார். 1976 ஆம் ஆண்டு டிசம்பரில் மும்பையின் ராஜ் பவனில் ஆளுநராக இருந்த காலத்தில் இறந்தார்.

## விருது மற்றும் கவ்ரவம்
இவருக்கு 1959 மற்றும் 1977 ஆம் ஆண்டுகளில் இந்தியாவின் மிக உயர்ந்த விருதான பத்ம பூஷண் மற்றும் பத்ம விபூஷன் வழங்கப்பட்டது. மும்பையில் உள்ள வெஸ்டர்ன் எக்ஸ்பிரஸ் நெடுஞ்சாலை  மற்றும் கேட்டல் ஊனமுற்றோருக்கான தேசிய நிறுவனம்  ஆகியவைக்கு இவரின் பெயரிடப்பட்டுள்ளன.

## தனிப்பட்ட வாழ்க்கை
இவர் ஒரு பிரெஞ்சு பெண்மணி அலிஸ் இஃப்ரிக் என்பவரை முதலில் திருமணம் செய்துக்கொண்டார். ஆனால் இவருவர்களும் விவாகரத்து பெற்றன. இவர்களுக்கு பிறந்த பெண் பிள்ளை பில்கீஸ் ஐ. லத்தீப் ஆவார் . பில்கீஸின் கணவர் 10 வது விமானப்படைத் தலைவர் இத்ரிஸ் ஹசன் லத்தீப் ஆவார்.

அலி பின்னர், ஜெஹ்ரா அலி யவர் ஜங் என்ற சமூக சேவையாளரை திருமணம் செய்துக்கொண்டார்.

## மேலும் காண்க

* ஜெஹ்ரா அலி யவர் ஜங்
* சையத் அக்பருதீன்

## குறிப்புகள்

பகுப்பு:ஐதராபாத் இராச்சிய நபர்கள்
பகுப்பு:மகாராட்டிர ஆளுநர்கள்
பகுப்பு:இந்திய முஸ்லிம்கள்
பகுப்பு:1976 இறப்புகள்
பகுப்பு:1906 பிறப்புகள்
பகுப்பு:பத்ம பூசண் விருது பெற்றவர்கள்
பகுப்பு:பத்ம விபூசண் விருது பெற்றவர்கள்
இலால்சந்த் இராச்சந்த்

**இலால்சந்த் இராச்சந்த் தோசி** (24 அக்டோபர் 1904 - 1993) வால்சந்த் குழுவின் வாரிசும், பிரபல தொழிலதிபரும், அற்க்காரியங்களில் ஈடுபட்டவரும், சமண சமூகத் தலைவருமாவார்.   

## சுயசரிதை
இவர் தனது தந்தை இராச்சந்த் தோசியின் இரண்டாவது திருமணத்தின் மூலம் பிறந்த இளைய மகனாகவும், வால்சந்த் இராச்சந்தின் சகோதரரருமாவார். இவர் மகாராட்டிராவின் சோலாப்பூரில் குசராத்தி வம்சாவளியைச் சேர்ந்த ஒரு சமணக் குடும்பத்தில் பிறந்தார்.    குலாப்சந்த் இராச்சந்த், இரத்தன்சந்த் இராச்சந்த் ஆகிய இருவரும் இவரது சகோதரர் ஆவர். 

புனேவின் டெக்கான் கல்லூரியில் இளங்கலை பட்டப்படிப்பை முடித்த இவர், நவம்பர் 12, 1926 இல் லண்டனில் உள்ள மத்திய கோவிலில் அனுமதிக்கப்பட்டார்.  ஆனால் 1928 நவம்பர் 8 அன்று பட்டியில் அழைக்கப்படாமல் விலகினார். இவர் சூன் 1931 இல் லலிதாபாய் என்பவரை மணந்தார். அவருடன் இவருக்கு மூன்று மகன்களும் ஒரு மகளும் இருந்தனர். 

## தொழில்
இவர் தனது சகோதரரான வால்சந்துடன் சேர்ந்து, அவரது *சிந்தியா ஸ்டீம் நேவிகேஷன் கம்பெனி லிமிடெட்*, *வால்ச்சந்த்நகர் இண்டஸ்ட்ரீஸ்*, *[[இந்துஸ்தான் ஏரோனாடிக்ஸ் லிமிட்டெட்]]*, *ராவல்கான்* சர்க்கரை ஆலை, *இந்துஸ்தான் கன்ஸ்ட்ரக்சன்*, *பிரீமியர் ஆட்டோமொபைல்ஸ்* போன்ற பல்வேறு குழும நிறுவனங்களில் பணிபுரிந்தார் .  பின்னர் இவர் இந்திய வணிகர்கள் சங்கம் உட்பட பல வணிக அமைப்புகளின் தலைவராகவும் பணியாற்றினார். 

## அறப்பணிகள்
1972 முதல் 1983 வரை அகில இந்திய திகம்பர ஜெயின் தீர்த்தசேத்திர குழுவின் தலைவராகவும் பணியாற்றினார். மேலும் பல தொண்டு நிறுவனங்களுடன் இணைக்கப்பட்டார்.  இராமாயணம் குறித்த புகழ்பெற்ற புத்தகமான *தி இந்தியன் எபிக் - ராமாயணம்* என்ற நூலையும் இவர் எழுதியுள்ளார். 

## அரசியல்
இவர் 1939 இல் பம்பாய் சட்டமன்றக் குழுவின் உறுப்பினராக ஒரு சுயேட்சை வேட்பாளராக தேர்ந்தெடுக்கப்பட்டார்.   சுதந்திரத்திற்குப் பிறகு, இவர் 1952 முதல் 1958 வரை மாநிலங்களவையின் உறுப்பினரானார் . 

## விளையாட்டு
ஒரு விளையாட்டு ஆர்வலரான இவர் இந்திய துடுப்பாட்டச் சங்கம், வில்லிங்டன் விளையாட்டுக் கழகம் உள்ளிட்ட பல்வேறு ஒத்த நிறுவனங்களில் உறுப்பினராக இருந்தார். கூடுதலாக, இவர் ஒரு தீவிர குழிப்பந்தாட்ட வீரர். குழிப்பந்தாட்ட அணிக்காக டன்லப் கோப்பையை வென்ற இவர் டென்னிசு, பூப்பந்தாட்டம், பிரிட்ஜ் போன்ற விளையாட்டுகளை விளையாடுவதில் மகிழ்ந்தார். அவர் ஒரு வணிக விமான ஓட்டும் உரிமத்தையும் வைத்திருந்தார். 

## இறப்பு
இவர் 1993 அக்டோபரில் இறந்தார்.   

வால்ச்சந்த்நகர் நிறுவனங்கள் இப்போது இவரது மகன்களான வினோத் தோசி, சாகோர் எல். தோசி போன்றவர்களால் நடத்தப்பட்டு வருகிறது, அதேசமயம் மற்ற நிறுவனங்கள் குலாப்சந்த் இராசந்த்தின் மகன்களிடம் சென்றன. குடும்பங்களின் வணிகப் பிரிவுக்குப் பிறகு, குழுவின் நிறுவனர் வால்சந்த் இராசந்த் எந்த ஆண் வாரிசுகளும் இல்லாமல் இறந்தார் . 

வால்சந்த் குழுமத்தால் நடத்தப்படும் பல்வேறு பள்ளிகள், கல்லூரிகள் மற்றும் மருத்துவமனைகளின் அறங்காவலராக இருந்தார். 

## விருதுகள்
வர்த்தகம் மற்றும் தொழில்துறையில் இவர் செய்த பங்களிப்புகளுக்காக 1992 ஆம் ஆண்டில் இந்திய அரசு இவருக்கு பத்மசிரீ விருதினை வழங்கியது. 

## மேற்கோள்கள்

பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பகுப்பு:இந்தி எழுத்தாளர்கள்
பகுப்பு:1993 இறப்புகள்
பகுப்பு:1904 பிறப்புகள்
சுபேதார் ஜோகீந்தர் சிங்

**சுபேதார் ஜோகீந்தர் சிங்'' (**Joginder Singh Sahnan'''), PVC (28 செப்டம்பர் 1921 &ndash; 23 அக்டோபர் 1962),  இந்திய இராணுவத்தின் சீக்கிய ரெஜிமெண்டில் சிப்பாயாகச் சேர்ந்து, பின் சுபேதார் எனும் இளநிலை அதிகாரியாக போரின் போது  இறந்தவர். இரண்டாம் உலகப் போர், இந்திய-பாகிஸ்தான் போர், 1947 - 1948 மற்றும் 1962 இந்திய சீனப் போர்களில் பங்காற்றியவர்.

1962-இல் இந்திய-சீனப் போரின் போது வட கிழக்கு எல்லைப்புற முகமையில்  உள்ள பூம் லா கணவாயில் உள்ள ஒரு நிலையை, தனது தலைமையிலான குறைந்த படைகளுடன் காத்துக் கொண்டிருந்த போது, சீனப் படைகள் சரமாரியாக தாக்கினர்.   இறுதியில் சீனர்களிடம் போர்க் கைதியாக பிடிபடும் வரை, தனது நிலையை விட்டுக் கொடுக்காமல் தொடர்ந்து போராடினார். இந்திய-சீனப் போரில் காட்டிய வீரதீரச் செயல்களுக்காக இவருக்கு 1962-இல் 
பரம் வீர் சக்கரம் விருது வழங்கப்பட்டது.
## இதனையும் காண்க
* பரம் வீர் சக்கரம் விருது பெற்றவர்கள்
## அடிக்குறிப்புகள்

## மேற்கோள்கள்

* 
* 

## மேலும் படிகக
*
*
* பரம் வீர் சக்கர விருது பெற்றவர்கள் 

பகுப்பு:1921 பிறப்புகள்
பகுப்பு:1962 இறப்புகள்
*
பகுப்பு:பஞ்சாபி மக்கள்
இந்தியச் சீனப் போர்கள்
பகுப்பு:இந்தியப் படைத்துறையினர்
தன்சிங் தாப்பா

**லெப்டினன்ட் கர்ணல் தன் சிங் தாப்பா** (**Lieutenant Colonel Dhan Singh Thapa**), PVC (10 எப்ரல் 19285 செப்டம்பர் 2005) இந்திய இராணுவத்தின் கோர்க்கா துப்பாக்கி ரெஜிமெண்டின் படை அதிகாரியும், பரம் வீர் சககர விருதாளரும் ஆவார்.

1962 இந்திய-சீனப் போரின் போது, 21 அக்டோபர் 1962 அன்று கிழக்கு லடாக்கின் பாங்காங் ஏரிக்கு வடக்குப் பகுதியில் உள்ள சிரிஜாப் மற்றும் யூலா பகுதிகளை கைப்பற்றும் நோக்கில் வந்த சீனப்படையினர் முன்னேறி வந்தனர். அதுபோது பாங்காங் ஏரியின் வடக்ரையில் நிலை கொண்டிருந்த  மேஜர் தன் சிங் தாப்பா தலைமையிலான கோர்க்கா ரெஜிமெண்டின் 8-வது துப்பாக்கிப் படையினரை, பெரும் ஆயுதங்களுடன் வந்த சீனப்படையினர் சுற்றி வளைத்து தாக்கிய போது, தன் சிங் தாப்பா தலைமையிலான படைகள், சீனப்படையினரை மூன்று முறை  எதிர்த்துப் போராடினர். இறுதியில் சீனர்கள் டாங்குப்படைகளுடன் தாக்க வந்த போது,  தன் சிங் தாப்பா தனது வீரர்களுடன், பதுங்கு குழிகளிலிருந்து வெளிவந்து, சீனர்களை கையால் தாக்கிக் கொன்றார். பின்னர் சீனர்கள் அவரை போர்க் கைதியாக சிறைபிடித்தனர். போரின் முடிவில் தன் சிங் தாப்பா  விடுவிக்கப்பட்டார். 
போரின் போது தன் சிங் தாப்பா சீனர்களுக்கு எதிராக நடத்திய வீர தீரச் செயல்களை பாராட்டப்பட்டு, 1962-ஆம் ஆண்டில்பரம் வீர் சக்கரம் விருது  வழங்கப்பட்டது

## இதனையும் காண்க
* பரம் வீர் சக்கரம் விருது பெற்றவர்கள்
## அடிக்குறிப்புகள்

## மேற்கோள்கள்

*
*
*
*

## மேலும் படிக்க
*

பகுப்பு:1928 பிறப்புகள்
பகுப்பு:2005 இறப்புகள்
பகுப்பு:பரம் வீர் சக்கர விருது பெற்றவர்கள்
இந்தியச் சீனப் போர்கள்
பகுப்பு:இந்தியப் படைத்துறையினர்
நலுகுளங்கர பூரம்

**நலுகுளங்கர பூரம்** (*Nalukulangara Pooram*) என்பது தென்னிந்திய மாநிலமான, கேரளத்தின், பிரபலமான கோயில் திருவிழா ஆகும்.. ஒவ்வொரு ஆண்டும் ஆலப்புழா மாவட்டத்தில் உள்ள நாலுகுலங்கரா மகா தேவி கோயிலில் மலையாள நாட்காட்டி மாதமான 'மகரம்' நாளில் 'பூரம்' (மலையாளம்: പൂരം) அன்று நடைபெறுகிறது. பூரம் நட்சத்திரத்துடன் சந்திரன் உதிக்கும் நாள் 'பூரம்' நாள் ஆகும். மக்கள் எந்த சமய வேறுபாடும் இல்லாமல் பூரம் விழாவைக் கொண்டாடுகிறார்கள். தெரு வியாபாரிகளுக்கு இது ஒரு நல்ல நேரம்.

பகுப்பு:ஆலப்புழை மாவட்ட விழாக்கள்
பகுப்பு:கேரள விழாக்கள்
பகுப்பு:கேரள இந்து திருவிழாக்கள்
அலெக்சாண்டிரா டட்டாரியோ

**அலெக்சாண்டிரா அன்னா டட்டாரியோ (ஆங்கிலம்: Alexandra Anna Daddario)** (பிறப்பு மார்ச்சு 16, 1986) ஒரு ஐக்கிய அமெரிக்கத் திரைப்பட நடிகை ஆவார். *[[சான் ஆன்ட்ரியாஸ்]]* (2015), பேவாட்சு (2017), *[[டெக்சாஸ் செயின்ஸா 3டி|டெக்சாஸ் செயின்ஸா]]* போன்ற திரைப்படங்களில் நடித்துள்ளார்.

## நடித்த திரைப்படங்கள்
இவர் நடித்த திரைப்படங்களில் சில

## மேற்கோள்கள்

## வெளியிணைப்புகள்

* 
* 
* 
* 

பகுப்பு:1986 பிறப்புகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:ஆங்கில அமெரிக்கர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குரல் நடிகைகள்
பகுப்பு:வாழும் மக்கள்
பனம்பாக்கம்

**பனம்பாக்கம்** என்பது இந்தியாவின் தமிழ்நாட்டின் திருவள்ளூர் மாவட்டத்தில் அமைந்துள்ள கிராமம் ஆகும். இந்தக் கிராமம் சென்னையின் புறப்பகுதியில் அமைந்துள்ளது. இதன் அருகில் சுமார் 12 கிலோ மீட்டர் தொலைவில் திருவள்ளூர் நகரம் அமைந்துள்ளது. இந்தக் கிராமத்தில் முக்கியத் தொழிலாக விவசாயம் உள்ளது.

## தொடர்பு
இந்தக் கிராமம் திருவள்ளூர் மற்றும் அரக்கோணத்திற்கு இடையே அமைந்துள்ளது. செஞ்சி பணம்பாக்கம் இரயில் நிலையத்தின் மூலம் இவ்வூர் சென்னை புறநகர் இருப்புவழியில் இணைக்கப்பட்டுள்ளது.

இந்த ஊரின் முக்கிய போக்குவரத்து தொடர்பாக இரயில்வே உள்ளது. இது சென்னை - அரக்கோணம் புறநகர் ரயில் பாதை தடத்தில் அமைந்துள்ளது. இங்கிருந்து சென்னை சென்ட்ரல் இரயில் நிலையத்தினை அடைய சுமார் 90 நிமிடங்கள் பயணம் செய்யவேண்டும். இந்தக் கிராமம் புறநகர் இரயில் மூலம் சென்னை சென்ட்ரல், சென்னை கடற்கரை, வேளச்சேரி, பெரம்பூர், ஆவடி, அம்பத்தூர், திருவள்ளூர், அரக்கோணம் ஆகிய பகுதிகளுடன் இணைக்கப்பட்டுள்ளது.

## மக்கட்தொகை
2011ஆம் ஆண்டு கணக்கெடுப்பின் படி இந்த ஊரானது 365.34 ஹெக்டேர் நிலப்பரப்பில் அமைந்துள்ளது. இந்த ஊரின் மொத்த மக்கட்தொகை 915 ஆகும். இதி 466 பேர் ஆண்களாவர்; 449 பெண்களாவர்.

## மேற்கோள்கள்

பகுப்பு:Coordinates on Wikidata
பகுப்பு:திருவள்ளூர் மாவட்டத்திலுள்ள கிராமங்கள்
பைலியம் பிலோபாட்டம்

**பைலியம் பிலோபாட்டம்** (*Phyllium bilobatum*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இது பிலிப்பீன்சு மற்றும் மலேசியா பகுதிகளில் காணப்படுகிறது. இந்த சிற்றினத்தினை முதல் முதலாக 1843ல் இங்கிலாந்து விலங்கியலாளர் ஜார்ஜ் ராபர்ட் கிரே விவரித்து *பைலியம் பிலோபாட்டம்* எனப்பெயரிட்டார். *பைலியம்* பேரினத்தின் கீழ் துணைப்பேரினமான *பைலியம்* வைக்கப்பட்டது. *பைலியம்* பேரினத்தில் கீழ் உள்ள மற்றொரு துணைப்பேரினம் *புல்சிரிப்பைலியம்* ஆகும். பிலிப்பைன்சில் கண்டுபிடிக்கப்பட்ட பெண் பூச்சி ஒன்றின் ஒற்றை மாதிரியானது இயற்கை வரலாற்று அருங்காட்சியகம், லண்டனில் காட்சிக்கு வைக்கப்பட்டுள்ளது. அங்கு கிரே இதனைப் பூச்சிகளின் கீழ் வகைப்படுத்தியுள்ளார்.

## பரவல்
*பைலியம் பிலோபேட்டம்* பிலிப்பைன்ஸ் மற்றும் மலேசியாவில் காணப்படுகிறது. ஆனால் மலேசியப் பதிவுகளில் பிற இனமாக அறியப்படுகிறது.

## விளக்கம்
*பைலியம் பிலோபாட்டம்* சுமார்  நீளம் வரை வளரும் பூச்சியாகும். மற்ற இலைப் பூச்சிகளைப் போலவே இதுவும்  உருமறைப்பில் இலைபோல் தோற்றமளிக்கின்றது. பொதுவாக நிறம் பச்சை நிறத்தில் உள்ளது. இறக்கைகள் அடர் நிற கோடுகள் போன்று இலையின் நரம்புகளை ஒத்ததாக அமைக்கப்பட்டிருக்கும். கை கால்கள் பெரிய விளிம்புகள் அல்லது மடல் போன்ற நீட்டிப்புகளைக் கொண்டுள்ளன. ஆணின் உடல் மெல்லியதாக இருக்கும். பெண்ணின் உடல் அகன்று காணப்படும். ஒற்றை இணை இறக்கைகள் பூச்சியின் முதுகில் தட்டையாக உள்ளன. மேலும் வயது முதிர்ந்த ஆண் பூச்சி மட்டுமே பறக்கவல்லது. பெண்ணின் அடிவயிறானது மார்பு பகுதியில் இணையும் இடத்தில் குறுகலாகக் காணப்படும். இரண்டாவது மற்றும் மூன்றாவது கண்டங்கள் முன்னால் இருப்பதை விட அகலமாகவும், நான்காவது மற்றும் ஐந்தாவது கண்டங்கள் குறுகலாகவும் இருக்கும். ஆறாவது மற்றும் ஏழாவது பகுதிகள் மடிப்புகளுடன் காணப்படும். மீதமுள்ள பகுதிகள் குறுகி அடிவயிற்றின் முனைவரைக் காணப்படும். முதல் இணைக் கால்களில் தொடை எலும்பு முன்புறமும் பின்புறமும் ஓர் விளிம்புப் பட்டையினைக் கொண்டுள்ளது. இப்பட்டையின் வெளிப்புறம் பல்வரிசையுடனும் உள் பக்கம் மென்மையாகவும் காணப்படும். கால் எலும்பின் முட்டியிலும் பட்டைக் காணப்படும். இரண்டாவது மற்றும் மூன்றாவது இணைக் கால்களிலும் பட்டைகள் உள்ளன.

## சூழலியல்
இலைப் பூச்சியானது தாவர உண்ணி வகையைச் சார்ந்தது. இது மரங்கள் மற்றும் புதர்களின் உள்ள இலைகளை உண்ணுகின்றது. இவை ஹெமிமெட்டாபொலஸ் எனப்படும் குறை உருமாற்ற முறையில் வளர்கின்றன. முட்டை பொரித்தவுடன் முட்டையிலிருந்து நிம்ஃப் எனப்படும் இளம் உயிரி தோன்றுகிறது. இது பலமுறை தோலுரித்து முதிர் உயிரியாக மாறுகிறது. இளம் உயிரிகள் வாடிய மற்றும் காய்ந்த இலைகளின் அடியில் மறைந்து காணப்படும். இளம் உயிரியானது காய்ந்த இலைகளின் நிறத்தினை ஒத்தே காணப்படுகிறது. ஆண் பெண் பூச்சிகளின் முன் மார்பு கண்டத்தில் ஒருவித துர்நாற்றம் தரக்கூடிய சுரப்பினை சுரக்கின்ற சுரப்பிகள் உள்ளன. இந்த பூச்சிக்கு ஏதாவது தொந்தரவு ஏற்படும்போது விரும்பத்தகாத வாசனையான தற்காப்பு சுரப்பிகள் சுரக்கும் சுரப்பின் மூலம் ஏற்படுத்துகின்றன.

## மேற்கோள்கள்

## வெளி இணைப்புகள்
* 

பகுப்பு:பூச்சிகள்
பகுப்பு:கணுக்காலிகள்
பகுப்பு:முதுகெலும்பிலிகள்
ஆத் தர்மி

**ஆத்-தர்மி** (Ad-Dharmi) என்பது சாமர் விவசாயத் தொழிலாளர்களின் தலித் பட்டியல் சாதி ஆகும். இது முக்கியமாக இந்தியாவில் பஞ்சாப் மாநிலத்தில் காணப்படுகிறது.  இன்றைய நிலவரப்படி, இவர்களுக்கு கல்வித்துறையிலும், அரசு வேலைகளிலும் இட ஒதுக்கீடு பெற உரிமை உண்டு. ஏனெனில் இவர்கள் ஒரு பட்டியல் சாதியினராக அங்கீகரிக்கப்படுகிறார்கள். பஞ்சாபில் மொத்த தலித் மக்களில் 14.9% ஆதி தர்மிகள் உள்ளனர்.  

## தோற்றம்
தமிழ்நாட்டின் ஆதி திராவிட இயக்கம் போன்ற ஒரு தனித்துவமான மத அடையாளத்தைப் பெறுவதற்காக 1920களில் ஆத்-தர்ம இயக்கம் தொடங்கப்பட்டது. ஆத்- தர்ம இயக்கத்தின் நிறுவனர் மங்கு ராம் முகோவலியா (கதர் கட்சியின் நிறுவன உறுப்பினர்), மாஸ்டர் குர்பந்தா சிங் ( காங்கிரஸ் மூத்த தலைவர்) பி.எல். கெர்ரா மற்றும் அமைப்பின் செயலாளராக இருந்த பண்டிட் ஹரி ராம் (பண்டோரி பிபி) ஆகியோரும் இருந்தனர். 

இந்த இயக்கம் 13 ஆம் நூற்றாண்டின்  பக்தி இயக்கத் துறவியான ரவிதாசரை அவர்களின் ஆன்மீக குருவாகவும், தனி சடங்கு மரபுகளுக்காக ஒரு புனித நூலாக ஆத் பார்காஷையும் கொண்டுள்ளது. 1925 ஆம் ஆண்டில் ஆங்கிலேயர்கள் இந்தியாவை ஆண்டபோது ஒரு நம்பிக்கை இருந்ததால் ஆத் தர்மி தலித்துகள் ஒன்றினைந்தனர்.

1931 ஆம் ஆண்டு மக்கள்தொகை கணக்கெடுப்பில், 450,000 க்கும் அதிகமானோர் ஆத் தர்ம (அல்லது அசல் மதம் ) என்று அழைக்கப்படும் புதிய பூர்வீக நம்பிக்கையின் உறுப்பினர்களாக தங்களை பதிவு செய்தனர்.  ஆனால் இந்த நம்பிக்கையும் இயக்கமும் இந்தியாவின் சுதந்திரத்திற்குப் பிறகு மறைந்து போனது. ஏனெனில் அதன் தலைவர் மாநில அரசியலில் பெருமளவில் குவிந்ததால், இந்து, சீக்கிய, பௌத்த சமூகங்களிலிருந்து குறைந்த சாதியினருக்கு மட்டுமே அரசாங்கத்தின் இடஒதுக்கீடு கொள்கை இருந்தது. 

ஆத் தர்மிகளின் குலங்களில் - பதான், பெய்ன்கள், படோய், பட்டி, கமோரி, ஹீர், கதனா, மெஹ்மி, புண்ட்வால், சித்து, சௌகான், பங்கர், கஜ்லா, சம்பர் மற்றும் காலர் ஆகியோர் அடங்குவர். 

## தற்போதைய சூழ்நிலைகள்
ஆத் தர்மிகள் குரு ரவிதாசரின் ( இப்போது ரவிதாசிய மதம் ) பின்பற்றுபவர்களாக இருந்தாலும்,   சீக்கிய மதத்தின் கூறுகளையும்  இணைத்துக்கொள்கிறார்கள், ஏனெனில் இவர்கள் குரு கிரந்த் சாகிப்பை தங்கள் மத உரையாக கருதுகின்றனர்.  ஆனால் வியன்னாவில் ராமானந்தா தாசைக் கொன்ற பிறகு இவர்கள் நிறையத் துண்டாடப்பட்டதுடன், இவர்கள் தனித்தனி அமிர்த்பானி மற்றும் பழக்க வழக்கங்களை உருவாக்கினர். 

இவர்களின் ஒவ்வொரு குடியேற்றத்திலும் ஒரு குருத்வாராக்களும், ரவிதாச பவான்கள் உள்ளனர். அவை வழிபாட்டு மையமாகவும் சமூகத்தின் மையமாகவும் உள்ளன.

ஆத்-தர்மிகளின் பாரம்பரிய தொழில் தோல் பதனிடுதல் ஆகும்  பெரும்பான்மையானவர்கள் விவசாயிகளில் ஈடுபட்டனர். பல ஆத்-தர்மிகள் சிறந்த வாய்ப்புகளுக்காக நகரங்களுக்கும் நகரங்களுக்கும் குடியேறத் தொடங்கியுள்ளனர். மற்ற பஞ்சாபி சமூகங்களைப் போலவே, ஆத் தர்மிகளும் இனக்குழுவின் வெளிநாட்டு குடியேற்றத்தில் பங்கேற்றுள்ளனர். ஐரோப்பாவிலும், வட அமெரிக்காவிலும், குறிப்பாக ஐக்கிய இராச்சியத்தில் உள்ள ஆத்-தர்மிகளின் எண்ணிக்கை இப்போது பெரிய அளவில் இல்லை. 

## குறிப்பிடத்தக்க ஆத் தர்மிகள்

* மங்கு ராம் முகோவாலியா, பஞ்சாபில் கதர் இயக்கம், ஆத் தர்ம் இயக்கத்தின் நிறுவன உறுப்பினர் 

## மேலும் காண்க

* சாமர்

## மேற்கோள்கள்

பகுப்பு:தலித் சமூகங்கள்
பகுப்பு:வைணவ சமயம்
பகுப்பு:இந்து சமயப் பிரிவுகள்
கல்பாத்தி தேர்த் திருவிழா

thumb|306x306px|கல்பதி தேர்த் திருவிழா
**கல்பாத்தி  [[தேர்|இரதோத்சவம்]]** (கல்பாத்தி தேர்த் திருவிழா) என்பது தென்னிந்தியாவின், கேரள மாநிலத்தில் உள்ள பாலக்காடு மாவட்டத்தின்  கல்பாத்தி என்ற சிற்றூரில் ஆண்டுதோறும் நடைபெறும் இந்து கோயில் திருவிழா ஆகும். இந்தத் திருவிழாவானது விசாலாட்சி உடணுறை  விசுவநாத சுவாமி கோயிலில் நடக்கும் திருவிழா ஆகும்.  இங்கு உள்ள தெய்வங்கள் சிவன் (விசுவநாதர்) மற்றும் அவரது துணைவி விசலட்சி, பார்வதியின் மற்றொரு பெயர்.

ஆண்டுதோறும் நவம்பர் மாதத்தில் இங்கு நடத்தப்படும் பத்து நாள் தேர் திருவிழா கேரளத்தின் குறிப்பிடத்தக்க விழாக்களில் ஒன்றாகும். திருவிழாவின் முதல் நான்கு நாட்கள் கோயிலில் வேத நிகழ்ச்சிகள் மற்றும் கலாச்சார நிகழ்ச்சிகள் நடத்தப்படுகின்றன. இது 700 ஆண்டுகளுக்கும் மேலான பழமையானது என்று நம்பப்படுகிறது. அடுத்து வரும் மூன்று நாட்களில், ஆயிரக்கணக்கான பக்தர்கள் ஒன்றுகூடி அலங்கரிக்கப்பட்ட கோயில் இரதங்களை தெருக்களில் இழுப்பர்.

*நிலா* நதி என்றும் அழைக்கப்படும் கல்பாத்தி ஆற்றின் கரையில் பழங்கால சிவன் கோயில் அமைந்துள்ளது. இந்த கோயில் 1425 ஆம் ஆண்டுக்கு முற்பட்டது. வட இந்தியாவின் கங்கைக் கரையில் உள்ள புகழ்பெற்ற வாரணாசி காசி விஸ்வநாதர் கோயிலுடன் தொடர்பு படுத்தபடுகிறது : *காசியில் பகுதி கல்பாதி*  அதாவது  பாதி காசி **கல்பாதி** என்று இத்தலம் குறித்து கூறப்படுகிறது, கோயில் அமைந்துள்ள கிராமம் அல்லது *[[அக்ரகாரம்]]* என அறியப்படுவது, ஆரம்பகால தமிழ் பிராமண குடியேற்றமாகும்.

## இங்கே எப்படி செல்வது

* அருகிலுள்ள பேருந்து நிலையம்: பாலக்காடு ஸ்டேடியம் பேருந்து நிலையம்  3&nbsp;கி.மீ.
* அருகிலுள்ள தொடருந்து நிலையம்: பாலக்காடு சந்திப்பு - 3&nbsp;கி.மீ.
* அருகிலுள்ள வானூர்தி நிலையம்: கோயம்புத்தூர் பன்னாட்டு விமான நிலையம் - 70&nbsp;கி.மீ.

கல்பாத்தி விசுவநாத சுவாமி கோயில் மலபாரில் உள்ள பழமையான சிவன் கோயில் ஆகும். இது கி.பி 1425 இல் அப்போதைய பாலக்காட்டின் அரசர் கோம்பி அச்சனால் கட்டபட்டது. லட்சுமியம்மாள் என்ற ஒரு பிராமண விதவை பனராசுக்குச் சென்றபோது கொண்டுவந்த லிங்கமானது தற்போதைய இடத்தில் அதாவது நீலா பகீரதி ஆற்றின் தென் கரையில் நிறுவப்பட்டதாக செவிவழிக் கதை கூறுகிறது. கோயிலின் இருப்பிடமும் ஆற்றுக்குச் செல்லும் படிகளும் கங்கைக் கரையில் உள்ள பனாரஸ் கோயில்களை பார்வையாளர்களின் நினைவில் கொண்டு வருகின்றன. எனவே இந்த கோயிலை "காசியில் பகுதி கல்பாத்தி" (பாதி பனாரஸ்) என்று அழைக்கப்படுகிறது.

கல்பத்தி தேர்த் திருவிழா வேத தமிழ் பிராமண கலாச்சாரத்தை அடிப்படையாகக் கொண்டது. திருவிழாவின் முக்கிய மையமாக கல்பாத்தி  விசுவநாதசுவாமி கோயில் உள்ளது. புதிய கல்பாத்தி, பழைய கல்பாத்தி மற்றும் சத்தபுரம் கிராமத்தில் உள்ள மூன்று துணைக் கோயில்களும் இந்த திருவிழாவைக் கொண்டாடுகின்றன.

## திருவிழா
இத்திருவிழாவானது  பொதுவாக நவம்பர் 8 முதல் 16 வரை என 10 நாட்கள் நடத்தப்படுகிறது,. இந்த நேரத்தில், கல்பாத்தியின் 4 கோயில்களில் இருந்து 6 தேர்கள்  ஒன்றன்பின் ஓன்றாக  கிராமங்களின் வீதிகளில் பிரமாண்ட ஊர்வலமாக வலம் வருகின்றன. 4 + 2 தேர்கள் பின்வருமாறு: சிவபெருமானைச் சுமக்கும் பிரதான தேர் மற்றும் அவரது பிள்ளைகளான பிள்ளையார் மற்றும் முருகனுக்கு கூடுதலாக 2 சிறிய தேர்கள்; பிள்ளையாருடன் புதிய கல்பாத்தி,  கிருஷ்ணருடன் பழைய கல்பாத்தி, பிள்ளையாருடன் சத்தபுரம் ஆகிய பிற 3 கிராமங்களிலிருந்து தேர்கள் வருகின்றன. இது 'தேவரதசமகம்' என்று அழைக்கப்படுகிறது.

ஒவ்வொரு ஆண்டும் ஆயிரக்கணக்கான பக்தர்கள் கல்பாத்தியில் ஒன்றுகூடி தேர்களை இழுக்கின்றனர்.

## மேற்கோள்கள்

பகுப்பு:பாலக்காடு மாவட்ட விழாக்கள்
பகுப்பு:நவம்பர் சிறப்பு நாட்கள்
பகுப்பு:கேரள இந்து திருவிழாக்கள்
இராமேசுவர்லால் கப்ரா

**இராமேசுவர்லால் கப்ரா** (*Rameshwarlal Kabra*) இந்தியாவைச் சேர்ந்த ஒரு தொழிலதிபராவார். கிராமப்புற மற்றும் பழங்குடி சமூகங்களில் பணியாற்றியதற்காக 2018 ஆம் ஆண்டில் இவருக்கு இந்திய குடியரசுத் தலைவர் ராம்நாத் கோவிந்த் அவர்களால் பத்மசிறீ விருது வழங்கப்பட்டது.

வங்காளதேசத்திலிருந்து நேபாளத்திற்கு குடிபெயர்ந்த இராமேசுவர்லால் கப்ரா மீண்டும் இந்தியாவிற்குத் திரும்பினார். மும்பையில் உள்ள ஒரு சிறிய மின்பொருட்கள்  கடையில் இருந்து வாழ்க்கையைத் தொடங்கினார். ஆர் ஆர் கேபல் நிறுவனத்தை நிறுவினார். இக்குழு  அதன் பிரிவு சந்தையில் முன்னணியில் உள்ளது.

## மேற்கோள்கள்

பகுப்பு:வாழும் மக்கள்
பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பகுப்பு:இந்தியத் தொழிலதிபர்கள்
தெலுங்கானா டுடே

**தெலுங்கானா டுடே **(*Telangana Today*) ஹைதராபாத்தை   அடித்தளமாகக் கொண்டு 2015ஆம் ஆண்டு முதல் *தெலுங்கானா பப்ளிகேஷன்ஸ் பிரைவேட் லிமிடெட் * முதன்மையாக ஆங்கில மொழியில் செய்திகளை வெளியாகும் நாளேடு ஆகும்.இது 2015 ஆம் ஆண்டு டிசம்பர் 15 அன்று   தெலுங்கானா மாநிலத்தின் முதல்வரும், தெலுங்கானா இராட்டிர சமிதி என்ற கட்சியின் நிறுவனருமான  சந்திரசேகர் ராவ்வால் ஐதராபாத்தில்யில் தொடங்கப்பட்டது.  

## வெளி இணைப்புகள்

*தெலுங்கானா டுடே தளம்

## மேற்கோள்கள்

பகுப்பு:தெலுங்கு நாளிதழ்கள்
பகுப்பு:இந்திய நாளிதழ்கள்
மாதுளஞ்சாறு

thumb|பிழிந்த மாதுளை சாறு
thumb|மாதுளையிலிருந்து பழச்சாறு தாயரித்தல், இசுதான்புல், துருக்கி
**மாதுளை சாறு** (*Pomegranate juice*) மாதுளம் பழத்திலிருந்து தயாரிக்கப்படுகிறது. இது சமையலில் சாறாகவும், செறிவேற்றப்பட்ட சாறாகவும் பயன்படுத்தப்படுகிறது.

## சாதக பாதகங்கள்
மாதுளை சாறு குடிப்பதன் மூலம் பெறக்கூடிய சுகாதார நன்மைகள் குறித்து பல்வேறு ஆய்வுகள் நடத்தப்பட்டுள்ளன. ஆனால் இரத்த அழுத்த மேலாண்மை, புற்றுநோய் சிகிச்சை, குளுக்கோஸ் மற்றும் கணையநீர் மேலாண்மை, இதய நோய் உள்ளிட்ட முக்கிய நோய்களுக்கு எதிராகப் பயன்பாடு குறித்து உறுதியான ஆதாரங்கள் எதுவுமில்லை. மாதுளைச் சாற்றின் நன்மையானது இயற்கையாகப் பெறப்படும் கலோரியினைச் மட்படுத்தும்வரை உள்ளடக்கியதாகும்.

### சந்தைப்படுத்தல்
பொதுமக்களிடம், மாதுளை சாறு அருந்துவதால் ஏற்படும் உடல் ஆரோக்கியம் சார்ந்த பயன்கள் குறித்து மாதுளை சாறு உற்பத்தியாளரான போம் வொண்டர்ஃபுல் நிறுவனத்தினர் கூறி, மாதுளை சாறு அருந்துவதை ஊக்குவித்தது வருகின்றனர். ஆனால் 2010 செப்டம்பர் 2010 நிலவரப்படி, கூட்டாட்சி வர்த்தக ஆணையத்தால் (FTC) இந்நிறுவனத்தினர் தவறான விளம்பர புகாருக்கு உட்பட்டனர்.  மே 2012இல், விசாரணை ஒன்றில் நிர்வாக சட்ட நீதிபதி FTCஇன் புகாரில் சில தவறான விளம்பர குற்றச்சாட்டுகளை நிறுத்திவைத்தனர். அமெரிக்க மாவட்ட நீதிமன்றத்தில் போம் வொண்டர்ஃபுலின் நடவடிக்கை மே 23, 2012 முதல் நிலுவையில் உள்ளது.

## மாதுளை வெல்லப்பாகு
thumb|529x529px|ஈரானில் இருந்து மாதுளை வெல்லப்பாகுகள்
மாதுளை வெல்லப்பாகு என்பது மாதுளை சாற்றிலிருந்து தயாரிக்கப்படும் பழபாகு ஆகும். இது கரும்பிலிருந்து பெறப்பட்ட வெல்லப்பாகு அல்ல. இது, பழச்சாற்றில் நீர்குறைப்பு செய்து திடமாக்கி ஆவியாதல் மூலம் பெறப்படும் பாகுபோன்ற திரவமாகும். இது ஈரானிய உணவான ஃபெசென்ஜன், துருக்கிய உணவான டொல்மா மற்றும் பல்வேறு பழக்கலவையான கோபன் பழக்கலவையில் பயன்படுகிறது. இது  என்று (*ராப் ஏனர்*) பாரசீகத்திலும்,  (டிபிஸ் ரும்மன்) என்று அரபிலும், *நர் எகிசிசி என்று* துருக்கிலும், நர்செரப் என்று அசர்பாய்ஜானியிலும் அழைக்கப்படுகிறது.

## மேற்கோள்கள்

## மேலும் படிக்க

* Lovgren, Stefan. "Pomegranate Juice Fights Heart Disease, Study Says", *National Geographic News*, March 22, 2005. Accessed February 13, 2006
* Pomegranate – MedlinePlus (National Institutes of Health – Produced by the National Library of Medicine)
* M. Viuda-Martos, J. Fernández-López, and J.A. Pérez-Álvarez (2010) – “Pomegranate” (Comprehensive Reviews in Food Science and Food Safety)

; Books

* Levin, Gregory M. (2006). *Pomegranate Roads: A Soviet Botanist’s Exile from Eden*. Floreant Press.  ISBN&nbsp;
* Seeram, N.P. / Schulman, R.N. / Heber, D. (eds. 2006). *Pomegranates: Ancient Roots to Modern Medicine*. CRC Press.  ISBN&nbsp;
பகுப்பு:துருக்கிய உணவுகள்
பகுப்பு:பழச்சாறுகள்